Urang Dayak Warukin

Dayak Maanyan adolah salah satu sub suku Dayak tatuo di Nusantara, khususnyo di Kalimantan bagian tangah jo salatan. Pamukiman Dayak Maanyan tasebar di daerah Kabupaten Barito Timur jo sabagian Barito Selatan di Provinsi Kalimantan Tengah. Di Kalimantan Selatan, pamukiman Dayak Maanyan takonsentrasi di kampuang Warukin, Kabupaten Tabalong, yang marupokan enklave karano dikaliliangi pamukiman etnik Banjar.

Suku Maanyan sacaro administrasi baru muncua dalam sensus taun 2000 dan marupokan 2,80% dari panduduak Kalimantan Tangah, namun dalam sensus BPS taun 2010 suku Maanyan tagabung ka dalam rumpun suku Dayak.

Manuruik situs "Joshua Project" suku Maanyan bajumlah 71.000 jiwa.

Sijarah 
Urang-urang Ma'anyan dibaok sabagai buruh dan budak oleh urang-urang Malayu jo Jawa dalam armada dagang urang tu, yang mancapai Madagaskar pado sakitar taun 50–500 Masehi. Bahaso Malagasi barasa dari bahaso Barito Tenggara, dan bahaso Ma'anyan adolah karabat dakeknyo, dengan banyak kato pinjaman bahaso Melayu jo Jawa.

Ado kamungkinan kalau para sarjana jo pangrajin abad ka-10 mancatat paristiwa urang-urang Ma'anyan yang mangungsi dalam jumlah gadang ka Afrika jo kapa layar cadik sarupo yang digambarkan pado relief batu Borobudur pado 945 hinggo 946 Masehi. Catatan Arab abad ka-10 Ajayeb al-Hind (Kaajaiban India) mambarikan laporan invasi di Afrika oleh banso yang disabuik Wakwak atau Waqwaq, mungkin adolah urang-urang Malayu Sriwijaya atau urang Jawa dari karajaan Medang, pado 945–946 M. Urang tu tibo di pantai Tanganyika jo Mozambik dengan 1000 kapa dan barusaho marabuik benteng Qanbaloh, meskipun akhirnyo gagal. Alasan serangan itu adolah karano tampek itu mampunyoi barang-barang yang cocok untuak nagari urang tu jo Chino, sarupo gadiang, kulik kuro-kuro, kulik macan kumbang, jo ambergris, dan juo karano urang tu manginginkan budak itam dari urang Bantu (disabuik Zeng atau Zenj oleh urang Arab, Jenggi oleh urang Jawa) yang kuek  jo manjadi budak yang elok.

Manuruik urang Maanyan, sabalum manampati kawasan tampek tingganyo yang kini, urang tu barasa dari hilia (Kalimantan Selatan). Walaupun kini wilayah Barito Timua indak tamasuak dalam wilayah Kalimantan Salatan, tapi wilayah itu dulu tamasuak dalam wilayah tarakhir Kesultanan Banjar sabalum digabuang ka dalam Hindia Balando taun 1860, yaitu wilayah Kasultanan Banjar yang alah manyusuik dan indak punyo akses ka lauik, sabab dikaliliangi daerah-daerah Hindia Balando.

Manuruik sastra lisan suku Maanyan, sasudah mandapek serangan Marajampahit (Majapahit) kapado Karajaan Nan Sarunai, suku iko tapencar-pencar manjadi babarapo sub-etnik. Suku iko tabagi manjadi babarapo subetnis, di antaronyo:

 Maanyan Paku
 Maanyan Paju Epat/Maanyan Siong (kode: mhy-sih)
 Maanyan Dayu Lasi Muda
 Maanyan Paju Sapuluh/Kampuang Sapuluah (ado pangaruah Banjar)
 Maanyan Banua Lima/Paju Dime (ado pangaruah Banjar)
 Maanyan Warukin (ado pangaruah Banjar)
 Maanyan Jangkung (alah punah, ado pangaruah Banjar)

Kaunikkan Suku Dusun Maanyan, antaro lain urang tu mampraktikkan ritus patanian, upacara kamatian yang rumik, sarato mamanggia dukun (balian) untuak maubek panyakik urang tu.

Bahaso 
Suku Maanyan mampunyoi bahaso mereka surang yaitu bahaso Maanyan, tatapi bahaso Maanyan iko mamiliki babrapo dialek yaitu dialek Paku, Maanyan Samihin, Dusun Witu, Dusun Malang. Masiang- masiang dialek itu dapek dipahami oleh dialek- dialek Maanyan lainnyo. Namun untuak komunikasi antaro suku dayak lainnyo  umumnyo manggunokan Bahaso Ngaju atau Bahaso Indonesia.

Mato pancaharian 
Sabagian gadang mato pancaharian suku Maanyan adolah bacocok tanam diladang jo sistim tabang bakaa. Sistim tabang bakaa dilakukan jo gotong royong antaro 12- 15 urang. Urang tu mangadokan pambagian karajo antaro padusi jo laki-laki. tanaman utamo yang ado diladang adolah padi. adopun tanaman lainnyo sarupo ubi kayu, naneh, ubi rambat, taruang, tabu, lado jo tambakau. Urang tu juo baburu binatang manggunokan bantuan anjiang. dan juo urang tu mancari rotan jo dama untuak dijadikan karajinan tangan sarupo tikar dan karanjang. Suku Maanyan juo dikenal sabagai panenun. Urang ko biso manenun manggunokan kapeh dan mambuek pakaian dari kulik kayu dan juo mambuek sampan yang mano sampan itu akan dijua.

Budaya

Bahaso 
Bahaso Dayak Maanyan banyak mamiliki pasamoan jo bahaso di Madagaskar. contoh bahaso Maanyan adolah

 kamu = Hanyu
 Mandi = Mandrus
 Tidua = manree

Organisasi 
Organisasi suku iko adolah "Dusmala" yang manggabuangkan 3 suku Dayak yang sarumpun yaitu Dusun, Maanyan jo Lawangan.

Lagu daerah dayak Maanyan 

 Tumpi Wayu
 Tataku Balinga
 Miheput
 NGANO

Rujuakan 

Suku banso di Indonesia